ভারতের_স্বাধীনতা_আন্দোলনে_দারুল_উলুম_দেওবন্দ
রেশমী রুমাল আন্দোলন ও এর ব্যর্থতা
কাবুলস্থ ভারতীয় নেতাগণ উবায়দল্লাহ সিন্ধীর নেতৃত্বে ওই চুক্তিপত্র নিয়ে আফগান বাদশাহ আমীর হাবিবুল্লাহর কাছে নিয়ে যান। কিন্তু তখন পর্যন্ত আমীর হাবিবুল্লাহ ব্রিটিশদের সরাসরি বিরোধিতা করার ব্যাপারে দ্বিধাদ্বন্দ্বে ভুগছিলেন। কারণ, আফগানিস্তানের বৈদেশিক ও আন্তর্জাতিক নীতি নির্ধারণের ক্ষমতা ছিল বৃটিশদের হাতে। কিন্তু, তার পুত্র সরদার আমানুল্লাহ, ভাই নাসরুল্লাহ ও সাধারণ জনগণের দাবী ও প্রবল চাপের মুখে তিনি বিপ্লবী দলের নেতাদের সাথে ২৪শে জানুয়ারী ১৯১৬ খৃষ্টাব্দে এ মর্মে একটি চুক্তি স্বাক্ষর করেন যে, আফগান সরকার নিরপেক্ষ থাকবে। তুর্কী ফৌজ আফগান সীমান্ত এলাকা দিয়ে ভারতে প্রবেশ করবে। আফগান সরকার বৃটিশ সরকারের কাছে কৈফিয়ত দিবে যে, উপজাতীয় লোকেরা বিদ্রোহ করে আফগান সরকারের আওতা ছাড়িয়ে গেছে। তবে, ব্যক্তিগতভাবে কেউ যুদ্ধে যোগদান করলে তাতে তার কোন আপত্তি থাকবে না। অস্থায়ী ভারতীয় সরকারের নেতৃবৃন্দ তার এতটুকু স্বীকারোক্তিকেই যথেষ্ট বলে মনে করলেন। তারা ঐ মর্মে একটি চুক্তি স্বাক্ষর করিয়ে নেন। সরদার নসরুল্লাহ মাওলানা সিন্ধীর নির্দেশে এই চুক্তিনামা নিজের কাছে রাখেন। চাপের মুখে চুক্তি স্বাক্ষর করলেও আমীর হাবিবুল্লাহ গোপনে এসব তথ্য বৃটিশ সরকারকে অবহিত করে এবং তাদের কাছ থেকে আর্থিক সুযোগসুবিধা গ্রহণ করেন। আমীর হাবিবুল্লাহ খানের কাছ থেকে বৃটিশ বিরোধী যুদ্ধে অবতরণের কোন নিশ্চিত আশ্বাস না পাওয়ায় এবং তার নিরপেক্ষতা অঁাচ করায় জার্মান মিশন মে, ১৯১৬ খ্রিষ্টাব্দে কাবুল ত্যাগ করে এবং তুর্কী মিশন আরও কিছুকাল সেখানে অবস্থান করে। এহেন পরিস্থিতিতে কাবুলে অবস্থানরত মাওলানা সিন্ধী ভাবলেন, কাবুলের এ সমূহ ঘটনা, মিশনের ব্যর্থতা ও সার্বিক পরিস্থিতি সম্পর্কে হিজাজে অবস্থানরত শায়খুল হিন্দকে অবহিত করাবেন। তাই, তিনি শায়খুল হিন্দের নিকট পত্র লিখলেন। তবে, ব্রিটিশ ১৫৪গোয়েন্দাদের নজর এড়াতে তিনি চিঠিগুলো কাগজে না লিখে আমীর নাসরুল্লাহ খানের পরামর্শ মাফিক একজন দক্ষ কারিগরের হাতে আরবী ভাষায় চুক্তিপত্রের পূর্ণ ভাষ্য এবং যুদ্ধ আরম্ভের তারিখ (১৯ শে ফেব্রুয়ারী ১৯১৭) একটি রুমালে রেশমী সুতা দিয়ে বুনেন। এ বয়নকৃত রেশমী পত্রটি বাহকের মাধ্যমে শায়খুল হিন্দের কাছে পৌঁছানোর ব্যবস্থা করেন। যা এই রেশমী রুমালগুলোর নামানুসারেই শায়খুল হিন্দের সশস্ত্র আন্দোলন ভারতবর্ষের স্বাধীনতার ইতিহাসে রেশমী রুমালপত্র বা রেশমী রুমাল আন্দোলন নামে খ্যাত।৭১ রেশমী রুমাল সম্পর্কে সি.আই.ডি রিপোর্টে বলা হয়েছে, মাওলানা সিন্ধী ও মাওলানা মুহাম্মাদ মিয়া মনসুর আনসারী একজন দক্ষ কারিগরের হাতে তিনটি রুমালে রেশমী সুতা দিয়ে বয়ন করে তিনটি পত্র লিখেন। এ পত্রগুলো হলুদ রঙয়ের রেশমী কাপড়ের তিনটি টুকরাতে লেখা হয়েছিল। প্রথম পত্রটি শায়খ আব্দুর রহীমের নামে লিখিত। এ পত্রটির সাইজ ছিল ছয় ইঞ্চি দৈঘর্য এবং পঁাচ ইঞ্চি প্রস্থ। দ্বিতীয় পত্রটি শায়খুল হিন্দের নামে লিখিত। এটি ছিল দশ ইঞ্চি দৈঘর্য এবং আট ইঞ্চি প্রস্থ। তৃতীয় পত্রটি শায়খুল হিন্দের নামে একই ধারাবাহিকতায় লেখা হয়েছিল। এ পত্রটি ছিল পনেরো ইঞ্চি দৈঘর্য এবং দশ ইঞ্চি প্রস্থ। প্রথম ও তৃতীয় পত্রে উবায়দুল্লাহর দরখাস্ত রয়েছে এবং দ্বিতীয় পত্রটি দস্তখত বিহীন। আব্দুল হক সিআইডিকে বলেছে, মাওলানা উবায়দুল্লাহ সিন্ধী কাবুল থেকে তাকে এ তিনটি পত্র শায়খ আব্দুর রহীমকে পৌঁছিয়ে দেয়ার জন্য দিয়েছেন। এ পত্রগুলো তারই সম্মুখে মাওলানা সিন্ধী ও মাওলানা মুহাম্মাদ মিয়া মনসুর আনসারী লিখেছেন। মাওলানা সিন্ধী উপমহাদেশ ও আরবের বিপ্লবী দলের কাজের অগ্রগতি ও ব্রিটিশ-ভারতকে আক্রমণ করা সম্বন্ধে ওয়াক্বিফহাল করার জন্য এসকল পত্রে বিস্তারিত বিবরণ প্রদান করেছেন। এগুলো নির্ভরযোগ্য কোন ব্যক্তির মাধ্যমে মদীনা পাঠানোর ব্যবস্থা ছিল। তার উদ্দেশ্য ছিল আফগানিস্তান ও সীমান্তের উপজাতি এলাকার যাবতীয় তথ্য ও যুদ্ধ শুরুর তারিখসহ বিস্তারিত বিবরণ দিয়ে শায়খুল হিন্দকে অবহিত করা। শায়খ আব্দুর রহীমের দায়িত্ব ছিল এ রেশমী রুমাল পত্র দুটি শায়খুল হিন্দের কাছে পৌঁছিয়ে দেয়া। তাই, তার কাছে প্রথম চিঠিটি লেখা হয়। প্রথম পত্র প্রথম পত্রের সারাংশ এরকম লিখিত পত্র দুটি শায়খুল হিন্দের কাছে মদীনায় পাঠাতে হবে। শায়খুল হিন্দকে মৌখিকভাবে বলে দিতে হবে তিনি যেন কাবুলে না আসেন। পত্রেও এর উল্লেখ রয়েছে। পত্রে জুনুদ-ই- রাব্বানিয়া গঠনের কথা বলা হয়। মদীনা ছিল আন্তর্জাতিক এই বিদ্রোহী দলের হেডকোয়ার্টার। আর শায়খুল হিন্দ হচ্ছেন এ কেন্দ্রের প্রধান এবং মাওলানা সিন্ধী কর্তৃক সদ্য গঠিত মুক্তি ফৌজের জেনারেল। মাওলানা মনসুর আনসারীর এবার হজ্জে আগমন সম্ভব নয় তাই, তার জন্য তিনি যেন অপেক্ষা না করেন। মদীনার যাবতীয় তথ্য সংগ্রহ করে শায়খ আব্দুর রহীম যেন কাবুলে মাওলানা সিন্ধীর সাথে সাক্ষাত করেন। প্রয়োজন ৭১ সাইয়্যেদ মুহাম্মদ মিয়ঁা, তাহরিক ই রেশমি রুমাল(দেওবন্দ: মাকতাবাই জাবিদ, তা. বি.), পৃ. ১২১-১২৫। ১৫৫বোধ করলে শায়খ আব্দুর রহীম পানিপথের মাওলানা হামদুল্লাহর সহায়তা নিতে পারেন। আর এ পত্রের উত্তর যেন সরাসরি মাওলানা আব্দুর রহীম অথবা মাওলানা আহমদ আলী লাহোরীর মাধ্যমে আফগানিস্তান কাবুলে পাঠানো হয়। দ্বিতীয় পত্র দ্বিতীয় পত্রটি ভারতের স্বাধীনতাকামী মুজাহিদগণের বিষয় নিয়ে লেখা হয়েছিল। এতে মুজাহিদদের নিয়ে প্রস্তাবিত জুনুদুল্লাহ বা মুক্তিফৌজ গঠনের পূর্ণ বিবরণ ছিল। জুনুদুল্লাহ মুজাহিদগণের ১০৪ জন অফিসারের নাম এবং তাদের বেতন ভাতার কথা উল্লেখ ছিল। মুজাহিদ অফিসারগণের দায়িত্ব সম্বন্ধে বলা হয়েছিল যে, তারা মুজাহিদদেরকে উপযুক্ত প্রশিক্ষণ দিবেন এবং স্বাধীনতা যুদ্ধে কাজে লাগাবেন। এও উল্লেখ করা হয় যে, এসব মুজাহিদকে হিন্দুস্থান সৈন্যবাহিনীতে ভর্তি করা হবে। ঐ মুজাহিদ বাহিনীর কেন্দ্র হবে মদীনায়। শায়খুল হিন্দকে ঐ বাহিনীর প্রধান করার কথা ছিল। তিনজন পৃষ্ঠপোষক, ১২ জন জেনারেল এবং উচ্চ পদস্থ কর্মকর্তার নাম ছিল। সেনাপতিদের অধীন কেন্দ্রসমূহ হবার কথা ছিল কনস্টান্টিনোপল, তেহরান এবং কাবুল। কাবুলে সেনাবাহিনীর প্রধান হওয়ার কথা ছিল মাওলানা উবায়দুল্লাহ সিন্ধীর। পত্রে রাজা মহেন্দ্র প্রতাপের কর্মোদ্দীপনা, জার্মান মিশনের আগমন ও তাদের কর্মতৎপরতা, অস্থায়ী ভারত সরকার প্রতিষ্ঠা এবং রুশ, জাপান ও তুরস্কে মিশন প্রেরণের পূর্ণ বিবরণ ছিল। পত্রে শায়খুল হিন্দকে অনুরোধ করা হয়েছিল, তিনি যেন এসব বিষয়ের তথ্য তুরস্কের উসমানীয় খলীফার নিকট পৌছে দেন। তৃতীয় পত্র তৃতীয় পত্রটি লেখা হয়েছিল মাওলানা মনসুর আনসারীর পক্ষ থেকে। এ চিঠিতে তিনি হজ্জ সম্পাদন শেষে হিজাজ থেকে ভারতে ফিরে এসে পরবর্তী আন্দোলনের যাবতীয় ঘটনাবলী সংক্ষিপ্তাকারে উল্লেখ করেছিলেন। মনসুর আনসারী তার চিঠিতে স্বাধীনতা আন্দোলনের অবস্থা ও কোন কোন নেতাকর্মীরা ব্রিটিশ সরকারের নির্যাতনের ভয়ে নিরুৎসাহী ও নিষ্ক্রিয় রয়েছেন তা উল্লেখ করেন এবং বলেন তঁার পুনরায় হিজাজে যাওয়া সম্ভব নয়। তিনি হিজাজ থেকে যে গালিবনামা বহন করে নিয়ে এসেছেন তারও উল্লেখ করে বলেন যে, মুজাহিদদেরকে গালিবনামা দেখানোতে তাদের মধ্যে ব্যাপক প্রাণচাঞ্চল্যের সৃষ্টি হয়েছে এবং তারা এখন যুদ্ধ করছে। সীমান্তের লৌহমানব হাজী তুরঙ্গযয়ী এখন মেহমন্দ এলাকায় অবস্থান করছেন। পত্রে তুর্কী-জার্মান মিশনের আগমন এবং তাদের ব্যর্থতার কারণও উল্লেখ করা হয়। মাওলানা সিন্ধী উপমহাদেশ ও আরবের বিপ্লবী দলের কাজের অগ্রগতি ও বৃটিশ-ভারতকে আক্রমণ করা সম্বন্ধে ওয়াক্বিফহাল করার জন্য এসকল পত্রে বিস্তারিত বিবরণ প্রদান করেছেন। তার উদ্দেশ্য ছিল আফগানিস্তান ও আযাদ উপজাতি এলাকার যাবতীয় তথ্য ও যুদ্ধ শুরুর তারিখসহ বিস্তারিত বিবরণ দিয়ে শায়খুল হিন্দকে অবহিত করা। হায়দারাবাদের শায়খ আব্দুর রহীমের দায়িত্ব ছিল এ রেশমী রুমাল পত্র দুটি শায়খুল হিন্দের কাছে পৌঁছিয়ে দেয়া। ১৫৬সংবাদ আদান-প্রদান এবং পত্র বহন করে পৌঁছে দেয়ার দায়িত্ব ছিল নও মুসলিম শায়খ আব্দুল হকের উপর। তিনি ছিলেন শায়খুল হিন্দের বিশিষ্ট মুরীদ এবং তার আন্দোলনের বিশ্বস্ত ও সতর্ক কর্মী। তার কাছে নির্দেশনা ছিল তিনি পত্রটি সিন্ধুর শায়খ আব্দুর রহিমের কাছে পৌঁছিয়ে দিবেন এবং আব্দুর রহিমকে বলে দিবেন, তিনি যেন হজ্জ করতে গিয়ে পত্রটি শায়খুল হিন্দের কাছে পৌঁছে দেন কিংবা নির্ভরযোগ্য কারও মাধ্যমে তা পৌছানোর ব্যবস্থা করেন। আব্দুল হক মাওলানা সিন্ধীর পত্রটি একটি পোশাকের ভেতরে সেলাই করে নিয়ে কাবুল থেকে পেশোয়ার পর্যন্ত আসেন কিন্তু সেখানে ব্রিটিশ গোয়েন্দাদের কড়া তল্লাশি দেখে তিনি ভাওয়ালপুরের মৌলভী গোলাম মুহাম্মাদের কাছে সিন্ধুতে পাঠানোর জন্য পত্রসম্বলিত পোশাকটি গচ্ছিত রাখেন। শায়খ আব্দুল হকের পুরনো বন্ধু রব নাওয়ায খানের দুই পুত্র শাহ নাওয়ায খান ও আল্লাহ নাওয়ায খান (এরা ছিলেন লাহোর থেকে কাবুলে আগত পনেরো জন মুজাহিদের অন্তর্ভুক্ত) ছিলেন উবায়দুল্লাহ সিন্ধীর ‘জুনদুল্লাহ’র সৈনিক। রব নাওয়ায খান ছিলেন ব্রিটিশ গুপ্তচর। তার ভিতর দু'ছেলের দেশত্যাগ করে মুসলিম বিদ্রোহীদের সাথে যোগদানের কারণে ক্ষোভ ও প্রতিশোধ স্পৃহা কাজ করছিল। পেশোয়ারে আগমন করে শায়খ আব্দুল হক রব নাওয়ায খানের সাথে সৌজন্য সাক্ষাত ও তার ছেলেদের খেঁাজখবর নেবার জন্য যান। কথায় কথায় রব নাওয়ায খান আব্দুল হকের নিকট থেকে রেশমী রুমাল পত্রগুলোর কথা অবগত হয়ে তা দেখার জন্য চাপ প্রয়োগ করেন। চাপের মুখে নতি স্বীকার করে মৌলভী গোলাম মুহাম্মদের কাছ থেকে নিয়ে এসে দেখাতে বাধ্য হন এবং পত্রগুলো দেখার পর রব নাওয়ায খান তা হস্তগত করে ফেলেন এবং ব্রিটিশ গোয়েন্দা প্রধান স্যার মাইকেল এডওয়ার্ডকে সাথে সাথে তা অবহিত করেন। এরপর তিনি শায়খ আব্দুল হককে পত্রগুলোসহ মূলতান ডিভিশনের কমিশনারের নিকট হস্তান্তর করেন। ব্রিটিশের পক্ষে রব নেওয়াযের এ অবদানের কারণে ব্রিটিশ ভারত সরকার তাকে খান বাহাদুর খেতাবে ভূষিত করে। এদিকে মাওলানা মাহমুদ হাসান নির্দেশ দিয়ে রেখেছিলেন যে, বিপ্লবের তারিখ যদিও নির্ধারিত আছে তবুও আমাদের সর্বশেষ নির্দেশ না পাওয়া পর্যন্ত কোন কেন্দ্র থেকে কেউ যেন কোথাও বিপ্লব না ঘটায়। রেশমী রুমালগুলো বৃটিশদের হস্তগত হয়ে যাওয়ায় শায়খুল হিন্দ বিপ্লবীদেরকে শেষ নির্দেশ দিতে পারেননি। কেন্দ্রসমূহ বিপ্লব আরম্ভ করার তারিখ সম্পর্কে অবহিত ছিল, কিন্তু শায়খুল হিন্দের সর্বশেষ নির্দেশ না পাওয়ায় উপমহাদেশের অভ্যন্তরীণ কেন্দ্রসমূহ এবং সীমান্ত এলাকার ইয়াগিস্তান থেকেও বিপ্লবের সূত্রপাত হয়নি। রাওল্যাট রিপোর্টে বলা হয়েছে, ইংরেজগণ রেশমী রুমালপত্রে বিপ্লবের নির্ধারিত তারিখ জানতে পেরে সব ধরণের সতর্কতামূলক ব্যবস্থা গ্রহণ করে ফেলে। নির্ধারিত বিপ্লবের তারিখ ১৯১৭ সালের ১৯ ফেব্রুয়ারীর পূর্বে উপমহাদেশের বিপ্লবী নেতাদেরকে গ্রেফতার করা হয় এবং উপমহাদেশের সকল স্থানে সতর্কতামূলক ব্যবস্থা গ্রহণ করা হয় যেন, কোথাও কোন বিশৃঙ্খলার সৃষ্টি না হয়। পরিস্থিতি নিয়ন্ত্রণে রাখতে ব্রিটিশ ভারত সরকার অত্যন্ত দ্রুত বিভিন্ন বিপ্লবী দলের হাজার হাজার সন্দেহভাজন নেতাকর্মীকে গ্রেফতার করে। সারা ভারত জুড়ে চলে পাকড়াও ও তল্লাশী অভিযান। বিশেষ করে ভারতের ১৫৭উত্তর প্রদেশ, দিল্লী, সীমান্ত প্রদেশ, সিন্ধু প্রদেশ, গুজরাট, বিহার ও বাংলা প্রদেশে এ অভিযান ভয়ংকরভাবে চলে। উল্লেখযোগ্য শহর আলীগড়, দেওবন্দ, মীরাট, সুরাট, কলিকাতা, গয়া, রেঙ্গুন (বার্মা/মিয়ানমার), কুটিহার, মুজাফফর নগর, দিল্লী, লক্ষেèৗ, বিজনৌর, আজমীর, সিমলা, কসুর, বোম্বাই, সাহারানপুর, দেওরিয়া, রায়পুর, শেয়ালকোট, মোরাদাবাদ, পেশোয়ার, ভাগলপুর, লাহোর, হায়দারাবাদ, ভূপাল ও গাঙ্গুহ শহরের প্রতিটি ঘরে ঘরে পুলিশি তল্লাশী ও ধরপাকড় হয়। পুলিশ অসংখ্য স্থানে রেড দিয়েছিল। ২০০ জনের বিরুদ্ধে অনুসন্ধান ও জিজ্ঞাসাবাদ করা হয়। এদের মধ্যে ৫৯ জনের বিরুদ্ধে ব্রিটিশ শাসন উৎখাত ও সে উদ্দেশ্যে বিদেশী সাহায্য প্রার্থনার অভিযোগে মামলা দায়ের করা হয়। গ্রেফতারকৃতদের এ পরিসংখ্যান থেকে বুঝা যায়, ঐ সব এলাকায় স্বাধীনতা আন্দোলন তখন ব্যাপকভাবে ছড়িয়ে পড়েছিল। বৃটিশ সরকার মাওলানা সিন্ধী ও তার সহকর্মীদেরকেও গ্রেফতার করে তাদের হাতে সমর্পণ করার জন্য আফগানিস্তানের আমীর হাবিবুল্লাহ খানের উপর চাপ প্রয়োগ করে। কিন্তু, সরদার নসরুল্লাহ খান ও সরদার আমানুল্লাহ খানের হস্তক্ষেপে আমীর হাবিবুল্লাহ খান তাদেরকে গ্রেফতার করতে সাহস পায়নি। তবে, ১ লা রমজান ১৩৩৫ হিজরী মোতাবেক ১৯১৭ সালে মাওলানা সিন্ধী ও তার সহচরবৃন্দকে একটি সংকীর্ণ প্রকোষ্ঠে নজরবন্দী করে রাখা হয়। অপরদিকে মাওলানা মুহাম্মাদ মিয়া মনসুর আনসারী এ অবস্থা পর্যবেক্ষণ করে উত্তর পশ্চিম সীমান্ত এলাকায় চলে যান। ১৯১৯ সালের ২০ ফেব্রুয়ারীতে আমীর হাবিবুল্লাহ খান আততায়ীর গুলিতে নিহত হওয়ার আগ পর্যন্ত মাওলানা সিন্ধী ও তার সহকর্মীবৃন্দকে নজরবন্দী করে রাখেন। আমীর হাবিবুল্লাহ নিহত হওয়ার পর সরদার আমানুল্লাহ খান ক্ষমতায় অধিষ্ঠিত হওয়ায় মাওলানা সিন্ধী ও তার সহকর্মীবৃন্দ মুক্ত হন এবং তিনি তাদেরকে জালালাবাদ থেকে কাবুলে ডেকে এনে সম্মান প্রদর্শন করেন। শায়খুল হিন্দ ও তার সহচরবৃন্দের গ্রেফতার ও মাল্টায় কারাবরণ আনওয়ারনামা ও গালিবনামা ভারতীয় উপমহাদেশের সীমান্ত এলাকা ইয়াগিস্তান এবং আফগানিস্তানে ব্যাপকভাবে প্রচার করার পূর্ব পরিকল্পনানুযায়ী ইয়াগিস্তানে গমন করে সেখান থেকে উপমহাদেশে সক্রিয়ভাবে আন্দোলন চালানোর সিদ্ধান্ত নেন। হিজায থেকে বিদায় নেবার প্রাক্কালে তিনি গালিব পাশার সাথে আরও কিছু জরুরী পরামর্শ সম্পাদন করার জন্য মাওলানা হুসাইন আহমাদ মাদানী, মাওলানা উজায়ের গুল ও মাওলানা মাদানীর ভ্রাতুষ্পুত্র ওয়াহিদ আহমাদ মাদানীকে সাথে নিয়ে মদীনা থেকে মক্কার তায়েফের উদ্দেশ্যে রওয়ানা হন। ১৩৩৪ হিজরীর ২৪ শে রজব তারিখে তারা তায়িফ পৌঁছে গালিব পাশার সাথে সাক্ষাত করেন। ইতিমধ্যে বৃটিশের কুমন্ত্রণায় ও প্রলোভনে শরীফ হুসাইন তুর্কী সরকারের বিরুদ্ধে বিদ্রোহ ঘোষণা করে। ৯ ই শাবান মক্কা, জিদ্দা, ইয়ারমুক এবং মদীনাতে একই সাথে শরীফ হুসাইন আক্রমণ চালায় ও জেদ্দা তার দখলে নিয়ে আসে। ১১ শাবান শরীফ হুসাইনের সৈন্যরা তায়িফ আক্রমণ করলে শায়খুল হিন্দ ও তার সহচরবৃন্দ তায়িফে অবরুদ্ধ হয়ে পড়েন। অবরোধ দীর্ঘদিন যাবত চলার কারণে তায়িফে দারুণ অভাব অনটন দেখা দেয়। নব ১৫৮প্রতিষ্ঠিত শরীফ হুকুমতের অমানুষিক অত্যাচার ও নিপীড়নের দরুণ খাদ্যদ্রব্য আমদানি বন্ধ হয়ে যায়। ঈদের পর তায়িফে মহামারী ও দুর্ভিক্ষ দেখা দেয়। এদিকে যুদ্ধের কারণে তায়িফ থেকে ফিরে আসারও কোন উপায় ছিলনা। অবশেষে তায়িফবাসীর অনুরোধে শরীফ সরকার ৬ ই শাওয়াল শায়খুল হিন্দ ও তার সহচরবৃন্দকে শরীফ হুকুমতের সীমানা পর্যন্ত পৌঁছিয়ে দেয়ার ব্যবস্থা করেন। শরীফ সরকারের পক্ষে এ ঘঁাটিতে কমান্ডার নিযুক্ত ছিলেন শরীফ হুসাইনের পুত্র আব্দুল্লাহ বেগ। মাওলানা মাদানীর অগাধ গুণ, জ্ঞান ও মর্যাদা সম্পর্কে আব্দুল্লাহ বেগ অবহিত ছিলেন। মাওলানা মাদানী তার উস্তাদসহ আগমন করেছেন দেখে আব্দুল্লাহ বেগ তাদের জন্য সম্মানজনক একটি ভোজের ব্যবস্থা করেন এবং পরেরদিন নিরাপদে মক্কায় পৌঁছে দেয়ার উদ্যোগ নেন। শরীফ হুসাইন বিদ্রোহ করে আরবদেশ গ্রাস করার কারণে ভারত উপমহাদেশের জনগণ বৃটিশ সরকারের বিরুদ্ধে প্রচন্ড বিক্ষোভ ও হিজাজের বর্তমান শরীফ হুকুমতের নিন্দাবাদ আরম্ভ করে এবং তুর্কী খিলাফতের পক্ষে জোরালো আন্দোলন চালায়। এরই পরিপ্রেক্ষিতে ইংরেজগণ মনে করে হিজাজের বর্তমান শরীফ হুকুমতকে সমর্থন করে তুর্কী খেলাফত ও তুর্কীবাসীদের বিরুদ্ধে মক্কা ও মদীনার আলিমদের স্বাক্ষরিত ফতওয়াব্যাপকভাবে ভারতের সর্বত্র প্রচার একান্ত প্রয়োজন। অন্যথায় এ আন্দোলন প্রতিরোধ করা সম্ভব ও আয়ত্বের বাইরে চলে যাবে। সুতরাং, কর্নেল ওয়ালসন ও কর্নেল লরেন্সের ইঙ্গিতে খান বাহাদুর মোবারক আলী আওরঙ্গাবাদী কতিপয় আলিমের মাধ্যমে তুর্কী খেলাফত ও তুর্কীবাসীদেরকে কাফির ও খিলাফতের অনুপযুক্ত প্রতিপন্ন করে এবং শরীফ হুসাইনের তুর্কী খিলাফতের বিরুদ্ধে বিদ্রোহ করে হিজাজ দখল করাকে যথার্থ বলে একটি ফতওয়া সংকলন করেন। এ ফতোয়ায় শরীফ হুসাইনের সমর্থক ও অনুগত আলিমগণ স্বাক্ষর করেন। পক্ষান্তরে, হিজাজের অধিকাংশ আলিম এ ফতওয়া সম্বন্ধে দ্বিধাদ্বন্দ্বে ভুগছিলেন। শায়খুল হিন্দের কাছে এ প্রসঙ্গ উত্থাপিত হলে তিনি তা ঘৃণাভরে প্রত্যাখ্যান করেন। ফতোয়াটি শায়খুল হিন্দ প্রত্যাখ্যান করায় রাজদ্রোহের অভিযোগে তঁাকে দন্ডিত করা হয়। শরীফ হুসাইন জেদ্দায় গমন করলে কর্নেল ওয়ালসন ও কর্নেল লরেন্স প্রমুখের পরামর্শে ফতওয়া প্রত্যাখ্যানকারীদের বিরুদ্ধে গ্রেফতারী পরোয়ানা জারি করা হয়। শায়খুল হিন্দ সহচরবৃন্দের অনুরোধে মাওলানা মাদানীর ভ্রাতুষ্পুত্রকে সঙ্গে নিয়ে আত্মগোপন করেন। তারা মনে করেছিলেন আত্মগোপন করে থাকলে কিছুদিন পর তাকে হিজাজের বাইরে কোথাও পাঠিয়ে দেয়া যাবে। অন্যদেরকে গ্রেফতার করলেও কিছুদিন পর তাদেরকে ছেড়ে দেয়া হবে। এদিকে ১৩৩৫ হিজরীর ২২ সফর মাওলানা মাদানীকে গ্রেফতার করা হয়। গোয়েন্দা পুলিশ শায়খুল হিন্দকে গ্রেফতার করার জন্য তার বাসস্থানে গিয়েও তাকে পায়নি। অনেক খেঁাজাখঁু িজর পরও তাকে না পেয়ে তার বাসস্থানে অবস্থানরত মাওলানা হাকিম নুসরাত হুসাইন ও মাওলানা উজাইর গুলকে তার ব্যাপারে জিজ্ঞাসাবাদ করলে তারা তার সম্বন্ধে কিছু জানেন না বলে অবহিত করেন। ইশার সময় পর্যন্ত শায়খুল হিন্দ না আসলে ওইদিন মাগরিবের পর শরীফ হুসাইন শায়খুল হিন্দের সাথীদ্বয় (মাওলানা উজাইর গুল ও মাওলানা হাকীম নুসরাত হুসাইন) কে গুলি করে হত্যার নির্দেশ দেন। ১৫৯শায়খুল হিন্দ শরীফ হুসাইনের এ পৈশাচিক আদেশ অবহিত হয়ে স্বেচ্ছায় বন্দী হওয়ার সিদ্ধান্ত নেন, যেন কারও উপর যেন কোন অভিযোগ উত্থাপিত না হয়। এজন্য তিনি ইশার সময়ে ইহরামের কাপড় পরিধান করে তালবিয়া পড়ে কাবা শরীফে প্রবেশ করেন। সহচরদ্বয় অবশ্য গুলির মুখ থেকে রক্ষা পেলেন কিন্তু, শরীফ হুসাইনের আদেশক্রমে ১৯১৬ সালের ১০ জুন শায়খুল হিন্দ ও তার সহচর মাওলানা উজাইর গুল ও মাওলানা হাকীম নুসরাত হুসাইন ও মাওলানা ওয়াহীদ আহমাদ মাদানীকে গ্রেফতার করে জেদ্দার বৃটিশ সরকারের হাতে অর্পণ করা হয়। পরবর্তীতে বিপ্লবী নেতাদের অন্যতম মাওলানা হুসাইন আহমদ মাদানী, মৌলভী আজিজ গুলকেও বন্দী করে মাল্টায় প্রেরণ করা হয়।৭২ গ্রেফতারের পর নব প্রতিষ্ঠিত সরকারের কতিপয় বিশিষ্ট উচ্চপদস্থ কর্মচারী স্বতঃপ্রণোদিত হয়ে মাওলানা মাদানীকে কারামুক্ত করার অভিপ্রায়ে এগিয়ে আসেন। কিন্তু, তিনি এ পরিহাসমূলক কাপুরুষোচিত সহানুভূতিকে ঘৃণাভরে প্রত্যাখ্যান করেন। তিনি তাদেরকে জেদ্দার বন্দীশালায় শায়খুল হিন্দের নিকট তাকে পৌঁছে দেয়ার অভিপ্রায় জানান। সে হিসেবে তাকে জেদ্দার বন্দীশালায় পাঠিয়ে দেয়া হয়। শায়খুল হিন্দের সেবা শুশ্রুষা ও প্রতিনিধিত্বের যোগ্যতা অর্জন করার মহৎ উদ্দেশ্যে তাকে নিজে অভিযুক্ত না হওয়া সত্ত্বেও মাল্টার নির্বাসিত জীবন অবলম্বনে উদ্বুদ্ধ করেছিল। বন্দী অবস্থায় মাওলানা মাদানীর উপর বহু অত্যাচার নির্যাতন চলে। কিন্তু, তাকে তার নিজ আদর্শ থেকে বিন্দুমাত্রও বিচ্যুত করা সম্ভব হয়নি।৭৩ বরং মাল্টায় বন্দী থাকার সময় কালীন তিনি বিশ্বের বিভিন্ন স্থান হতে আগত রাজনৈতিক বন্দীদের সাথে যোগাযোগের সুযোগ লাভ করেন যারা ব্রিটিশ উপনিবেশের বিরুদ্ধে প্রতিরোধ গড়তে গিয়ে কারারুদ্ধ হয়েছিল। এটি তঁার রাজনৈতিক সংকল্পকে আরো দৃঢ় করে।৭৪ জেদ্দা কারাগারে একমাস অতিবাহিত করার পর ২৩ রবিউস সানি ১৩৩৫ হিজরী / ১৬ ই ফেব্রুয়ারী শায়খুল হিন্দকে তার সহচরবৃন্দসহ মাল্টার বন্দীশালার রোগেট ক্যাম্পে নিয়ে যাওয়া হয়। এ বন্দীশালায় থাকাকালীন সময়ে তিনি সেখানে প্রচলিত কিছু নিয়মকানুনের বিরুদ্ধে ইসলামের আলোকে ফতওয়া প্রদান করেন। সেগুলো হল- ক. পূূর্বে মাল্টার বন্দীশালায় বৈজ্ঞানিক উপায়ে বধ করা প্রাণীর গোশত খাওয়ানো হত। মুসলিম বন্দীরাও অনন্যোপায় হয়ে তা খেতে বাধ্য হত এবং তা বৈধ মনে করত। শায়খুল হিন্দসহ অন্যান্য আলিমগণ এর চরম বিরোধিতা করেন। নির্বাসিত আলিমদের প্রচেষ্টা ও প্রবল আপত্তি উত্থাপনের পর কর্তৃপক্ষ মুসলিম বন্দীদের জন্য ইসলামী পদ্ধতিতে আল্লাহর নামে প্রাণী জবেহ করে আহার করার অনুমতি দিতে বাধ্য হয়। খ. মাল্টার বন্দীশালায় কোন কয়েদীর মৃত্যু হলে খৃষ্টান রীতি অনুসারে তার অন্ত্যেষ্টিক্রিয়া করার বিধান ছিল। ইসলামী শরীয়াত অনুসারে তাদেরকে দাফন কাফন ও জানাজার কোন ব্যবস্থাই ছিল না। শায়খুল হিন্দ ও ৭২ সাইয়্যেদ মুহাম্মদ মিয়ঁা প্রাগুক্ত, পৃ. ১২১-১২৫। ৭৩ আসীর আদরবী, মা’আসীরে শায়খুল ইসলাম (দেওবন্দ: দারুল মুয়াল্লিফীন, ১৯৮৭), পৃ. ১৩৭-১৩৯। ৭৪ এড়ুধষ, গধঁষধহধ অযসবফ ঐঁংংধরহ গধফধহর : অ ইরড়মৎধঢ়যরপধষ ংঃঁফু (ঘব িউবষযর: অহধসরশধ চঁনষরংযবৎং ধহফ উরংঃৎরনঁঃড়ৎং, ২০০৪), ঢ়ঢ়. ৬৮-৬৯. ১৬০মাওলানা মাদানী প্রমুখ এব্যাপারে ইসলামী বিধানানুযায়ী নিয়ম প্রতিষ্ঠার জন্য আন্দোলন করেন এবং দাবী মেনে নেয়া না হলে অনশন শুরু করেন। সর্বশ্রেণীর সাধারণ বন্দীগণও তাদের ন্যায়সঙ্গত দাবির সমর্থনে আন্দোলনে যোগদান করলে কর্তৃপক্ষ তাদের দাবী মেনে নিতে বাধ্য হয়। গ. মাল্টার কারাগারে মুসলিম বন্দীদের জন্য আযান ও জামাআতে নামাজ আদায়ের ব্যবস্থা ছিলনা। মাওলানা হুসাইন আহমেদ মাদানীর প্রচেষ্টা ও সাধনায় আযান ও জামায়াতের সাথে নামাজ আদায় করার রেওয়াজ গৃহীত হয়। মাল্টার বন্দীদশা হতে মুক্তি লাভ শায়খুল হিন্দের গ্রেফতারের খবর প্রথমে গোপন থাকলেও পরবতর্ীতে কায়রো থেকে শায়খুল হিন্দের এক সহচরের মাধ্যমে ভারতবাসী তার গ্রেফতারের কথা জানতে পারে।৭৫ এ খবর বিদ্যুতের বেগে চারদিকে ছড়িয়ে পড়ে এবং বিশিষ্ট ব্যক্তিবর্গ হতে সাধারণ জনগণ তাদের মুক্তির দাবিতে আন্দোলন করতে থাকেন। ডাঃ মুখতার আহমদ আনসারী তাদের মুক্তির দাবিতে ’আঞ্জুমান-ই-আনতে নযরবন্দানে ইসলাম’ নামে একটি আঞ্জুমান প্রতিষ্ঠা করেন। বিভিন্ন ইসলামী শিক্ষা প্রতিষ্ঠান ও আঞ্জুমানের পক্ষ থেকে, বিশিষ্ট ও সম্ব্রান্ত ব্যক্তিদের পক্ষ থেকে, বিভিন্ন জেলা, শহর, ও এলাকার জনগণের পক্ষ থেকে শতসহস্র তারবাতার্ শায়খুল হিন্দ ও তার সহচরবৃন্দের মুক্তির জন্য লন্ডনে ভারতমন্ত্রী এবং ভারতে ভাইসরয়ের নিকট প্রেরণ করা হয়।৭৬ ১ম বিশ্বযুদ্ধ শেষ হয়ে যাবার পর ১৯১৯ সালে যেসব যুদ্ধবন্দীর বিরুদ্ধে অভিযোগ প্রমাণিত হয়নি, তাদের মুক্তি দেয়ার নির্দেশ জারি করে। শায়খুল হিন্দ ও তার সহচরবৃন্দের বিপরীতেও কোন অভিযোগ প্রমাণ না হওয়ায় ১৯২০ সালের ১২ ই মার্চ তাদের মুক্তি দেয়া হয়।